recursal/SuperWikiNEXT-32B huggingface dataset:
امام بخاریؒ کے مشہور تلامذہ میں سے ایک ہیں۔ جنہیں امام احمد بن حنبل، سعید بن سلیمان ابو نصر تمار جیسے لوگوں سے کی صحبت اور تعلیم حاصل رہی۔

نام
===

آپ کا نام نامی صالح بن محمد جذرہ ہے۔

ولادت
=====

```
205ھ میں ولادت ہوئی۔
```

حافظہ
=====

آپ کا حافظہ غضب کا تھا۔ بڑے قوی الحافظہ تھے۔ شہر ماوراء النہر میں مدتوں درس دیتے رہے، کتاب پاس بھی نہیں رکھتے، کبھی کسی نے ان کے حافظہ میں حرف گیری یا وہم وغیرہ کا موقع نہ پایا۔
  

266ھ میں شہر بخارا میں مطون ہوئے۔ وہاں کے حاکم نے ان کی بڑی توقیر کی و تعظیم کی۔ دارقطنی کہتے ہیں:

|  |  |  |
| --- | --- | --- |
| "| کان ثقہ حافظا عارفا | "|

ابن عدی جیسے شخص حافظ جزرہ کی بڑی شان بتاتے اور بڑی تکریم کرتے۔

سیرت
====

ابوسعید کہتے ہیں:

|  |  |  |
| --- | --- | --- |
| "| رایت ابن عدی یفخما مرہ و یعظمہ | "|

مزاج میں مزاح اورخوش طبعی تھی۔ علامہ ذہبی نے ان کا مستقل تذکرہ لکھا ہے۔ امام بخاریؒ کے ہم عصر ہیں۔ لیکن اس فضل و کمال و معاصرت کے ساتھ بھی امام بخاری کی تحقیقات اور نکات حدیثیہ سے مستغنیٰ نہ رہ سکے اور درس حلقہ میں آکر زانوے تلمذ تہ کی اور برابر استفادہ کیا۔

وفات
====

293ھ میں وفات پائی۔

حوالہ جات
---------

1. 1 2 3 4  تذکرۃ الحفاظ
چاند زمین کے اردگرد 27.3 دن میں چکر لگاتا ہے۔ اس کے راستے کو **چاند کا مدار**۔ کہا جاتا ہے۔ چاند زمین کے مرکز سے اوسطاً 385000 کلومیٹر کے فاصلے پر 1.023 کلومیٹر فی سیکنڈ کی اوسط رفتار سے چکر لگاتا ہے۔ عمومی سیارچوں کے برعکس اس کا چکر خطِ استوا کے مستوی ( equqtorial plane) کی بجائے اس مستوی کے قریب ہے جس میں زمین سورج کے گرد گردش کرتی ہے۔
وقت کے ساتھ ساتھ چاند کا مدار بڑھ رہا ہے یعنی زمیں سے اوسط فاصلہ زیادہ ہو رہا ہے۔ اسے افزائش مدوجزری کہا جاتا ہے۔
کئی لاکھ سال پہلے چاند کی محوری گردش کا دورانیہ اس کے زمین کے گرد ایک چکر پورا کرنے سے زیادہ تھا مگر زمین کی کشش نے چاند کی محوری گردش کی رفتار کم کر کے اسے اس طرح محدود کر دیا ہے کہ اس کی محوری گردش کا دورانیہ زمین کے گرد مدار میں ایک چکر پورا کرنے کے برابر ہو چکی ہے۔

چاند اور زمین
-------------

زمین سے ہمیں ہمیشہ چاند کا ایک ہی رخ نظر آتا ہے۔ اس کی وجہ یہ ہے کہ چاند کی محوری گردش اور چاند کے زمین کے اردگرد گردش کا دورانیہ ایک ہی ہے۔ ہمیں زمین سے کسی ایک وقت میں چاند کا تقریباً 41 فی صد حصہ نظر آتا ہے اگر چاند پورا ہو۔ مگر یہ حصہ کچھ بدلتا ہے اور ہم مختلف اوقات میں چاند کا نصف سے کچھ زیادہ حصہ ملاحظہ کر سکتے ہیں جو 59 فی صد بنتا ہے مگر ایک وقت میں 41 فی صد سے زیادہ نظر نہیں آ سکتا۔ زمین سے چاند کا اوسط فاصلہ 385000 کلومیٹر ہے جو افزائشِ مدوجزری کی وجہ سے بڑھ رہا ہے۔ اگر زمین چاند اور سورج کے درمیان آ جائے تو جزوی یا مکمل چاند گرہن لگتا ہے۔ اس وقت چاند سیاہ یا سرخی مائل نظر آتا ہے۔
اگر چاند سے زمین کو دیکھا جائے تو زمین ہمیشہ آسمان میں ایک ہی جگہ نظر آتی ہے۔

متعلقہ مضامین
-------------

* چاند
* افزائش مدوجزری
البرشت ڈورر (1493)
تکیہ کو انگریزی میں  pillow کہا جاتا ہے،  عام طور سے کپڑے کا ایک لفافہ بناکر اس میں روئی یا کپڑا یاان جیسی کوئی نرم چیز ڈال دی جاتی ہے اور اس کے اوپر ایک خوبصورت سا غلاف لگادیا جاتا ہے   عرف عام میں اسے تکیہ کے  نام سے جانا جاتا ہے ؛  ہا ں یہ بھی خیال رہے کہ بعض لوگ تکیہ کے اوپر غلاف نہ بھی لگاتے ہیں۔

اور عام طور پر تکیہ کی سائز اور شکل بھی معیاری ہوتی ہے یعنی بچے اور بڑے کے حساب سے سائز کی تعیین کی جاتی ہے، اسی طرح ہر آدمی اپنے ذوق کے مطابق بھی سائز اور کلر کا انتخاب کرتے ہیں ۔

اسے سوتے وقت سر کے  نیچے رکھ کر استعمال کیا جاتا ہے، ہاں بعض لوگ سوتے وقت اسے سر اور گردن دونوں کے نیچے رکھتے ہیں، بعض لوگ اسے بیٹھتے وقت سہارا لینے اورجسم  کو آرام پہنچانے کے لیے استعمال کرتے ہیں ؛ اسی لیے اسے مختلف ناموں سے جانا جاتاہے مثلا سونے کا تکیہ، بیٹھنے کا تکیہ، آرائش کا تکیہ وغیرہ-

تکیہ مختلف کلر کا ہوتا ہے بعض دفعہ تو ایک ہی تکیہ میں کئی کئی کلر دیکھنے کو ملتا ہے، جس سے تکیہ کافی خوبصورت معلوم ہوتا ہے، لوگ اسے خوب پسند بھی کرتے ہیں، یہ بھی حقیقت ہے کہ بعض لوگوں کو ایک ہی کلر کا تکیہ پسند ہوتا ہے۔

‌بازار میں تکیہ قیمتی اور سستا  دونوں طرح کا دستیاب رہتا ہے۔

تکیہ کا استعمال تقریباً پوری دنیا میں کیا جاتا ہے بچہ بچیاں مرد عورت بوڑھا بوڑھی سب طرح کے لوگ اسے  استعمال کرتے ہیں ہاں یہ بھی سچائی ہے کہ بعض لوگ تکیہ استعمال نہیں کرتے ہیں۔

حوالہ جات
---------

1. ↑  "http://www.merriam-webster.com/dictionary/pillow"  روابط خارجية في `|title=` (معاونت)
2. ↑  "https://books.google.com/books?id=xka-mKRz3swC&pg=PA184"  روابط خارجية في `|title=` (معاونت)
CR2032 لتیم بٹن سیل بیٹری۔
لتیم 9 وولٹ ، ڈبل اے اور ٹرپل اے سائز۔سب سے اوپر کی چیز تین لتیم مینگنیز ڈائی آکسائیڈ بیٹری سیلز کی بیٹری ہے ، نیچے والے دو لتیم آئرن ڈسلفائیڈ سیل ہیں اور 1.5 وولٹ الکلائن سیلز کے ساتھ ہم آہنگ ہیں۔
لتیم بیٹریاں بنیادی بیٹریاں ہیں جن میں لتیم دھات بطور انوڈ ہوتی ہے۔ اس قسم کی بیٹریاں لتیم دھاتی بیٹریاں بھی کہلاتی ہیں۔۔

استعمال
-------

لتیم بیٹریاں کئی اہم ڈیوائسز میں استعمال ہوتی ہیں جیسے میڈیکل انڈسٹری میں پیس میکر اور دیگر الیکٹرانک ڈیوائسز۔ یہ آلات 15 سال سے زیادہ کام کرنے کے لیے بنائے گئے ہیں۔ کم اہم آلات جیسے بچوں کے کھلونے کے دیگر معاملات میں جہاں استحکام اہم نہیں ہے۔ ایسے معاملات میں ، ایک مہنگی لتیم بیٹری لاگت مؤثر نہیں ہو سکتی ہے۔۔

لتیم بیٹریاں عام الکلین بیٹری کو بہت سے آلات ، جیسے گھڑیوں اور کیمروں میں تبدیل کرنے کے لیے استعمال کی جا سکتی ہیں۔ لتیم بیٹری مہنگی ہے لیکن یہ ایک طویل زندگی فراہم کرے گی اور متبادل سائیکلوں کی تعداد کو کم کرے گی. تاہم ، ہمیں لتیم سیلز کی طرف سے تیار کردہ ہائی وولٹیج پر توجہ مرکوز کرنے سے پہلے ان ڈیوائسز میں ڈراپ ان متبادل کے طور پر استعمال کرنے سے پہلے جو عام طور پر عام زنک سیلز استعمال کرتے ہیں۔
**الشریعہ**

یہ کتاب "الشریعہ" چوتھی صدی کے امام، محدث،پیشواءسلف صالحین و اہل سنہ،شیخ الحرم،صدوق،ثقہ،سنت کے عالم اور اس کی پیروی کرنے والے امام آجری کی تصنیف لطیف ہے۔جس کو ان کے شاگرد احمدبن محمدابوبکر نے ان سے روایت کیا.اصح قول کے مطابق آپ 280ہجری میں بغداد میں پیدا ہوئے.آپ کا نام محمد بن حسین بن عبد اللہ اور کنیت ابوبکر ہے۔بغداد کے ایک محلہ "درب آجر" کی نسبت سے آجری ،شہر بغداد کی نسبت سے بغدادی اور اقامت مکہ کی وجہ سے مکی کہلائے.آپ نے اپنی زندگی کا اوائل حصہ بغداد اور آخری حصہ مکہ میں گذرا.علم و فنون کے عروج زمانہ دونوں شہروں سے آپ نے بہت سارے مشائخ سے استفادہ کیا اور آپ سے خلقِ کثیر نے استفادہ کیا جن میں قاضی الحرمین،حافظ ابو نعیم اصفہانی اور ابن نحاس کے اسماء ملتے ہیں۔آپ نے فقہی اعتبار سے سب سے اکتساب فیض کیا لیکن کسی کے بھی مقلد نا تھے۔ اعتقادی اعتبار سے سلف صالحین اور  محدثین کے طریقے پر تھے باطل فرقوں سے اجتناب کیا اور انہی کے متعلق قرآن و احادیث سے مواد اکٹھا کر کے ان کے بطلان میں اس کتاب "الشریعہ "میں محفوظ کیا.امام ذہبی نے "سیر اعلام النبلاء" میں ان کی توثیق ان الفاظ میں کی ہے۔ محدث، امام اور ثقہ رجال میں سے  ہیں اور تعریف میں کچھ یوں کہا کہ وہ صدوق،نیک،عبادت گزار، سنت کے عالم اور اس کی پیروی کرنے والے تھے۔ آپ نے اس کتاب کا زیادہ تر مواد بغداد میں جمع کیا اور باقاعدہ تالیف مکہ مکرمہ میں شروع کی اس کتاب میں صحیح الاسناد احادیث کے ساتھ بعض ضعیف اور موضوع روایات کے ساتھ ساتھ اسرائیلی روایات بھی بعض مقام پر نقل کی ہیں۔ اہل علم میں بھی اس کتاب کی مقبولیت ہوئ. امام ابو علی حنبلی نے امام آجری کی کتاب الشریعہ کی ترتیب پر ایک کتاب "المختارفی اصول السنہ "تالیف کی جس میں  انھوں نے اپنی اسانید سے نقل کیا اس کتاب کو الشریعہ کا مستخرج قراردیا جا سکتا ہے یہ کتاب(الشریعہ) پہلی دفعہ 1950 میں قاہرہسے شائع ہوئ اس کے بعد اس کے کافی نسخے منظر عام پر ائے لیکن مستند و مشہور نسخہ تفصیل و تحقیق کے ساتھ "موْسسہ قرطبہ" سے شائع ہوا .اس کا اردو ترجمہ لاہور سے شائع ہو چکا ہے.,

حوالہ جات
---------

1. ↑
قرآن مجید کی 14 ویں سورت جس کا نام حضرت ابراہیم علیہ السلام سے ماخوذ ہے۔ حضور نبی کریم صلی اللہ علیہ و آلہ وسلم کی زندگی کے مکی دور کے اخیر زمانے میں نازل ہوئی۔ اس سورت میں 7 رکوع اور 52 آیات ہیں۔

نام
---

آیت 35 میں حضرت ابراہیم علیہ السلام کے ذکر سے ماخوذ ہے۔ اس نام کا مطلب یہ نہیں ہے کہ اس سورت میں حضرت ابراہیم کی سوانح عمری بیان ہوئی ہے، بلکہ یہ بھی اکثر سورتوں کے ناموں کی طرح علامت کے طور پر ہے۔ یعنی وہ سورت جس میں ابراہیم علیہ السلام کا ذکر آیا ہے۔

زمانۂ نزول
----------

#### مزید دیکھیے: ابراہیم آیت 28 تا 29

عام انداز بیاں مکہ کے آخری دور کی سورتوں کا سا ہے۔ سورۂ رعد سے قریب زمانے ہی کی نازل شدہ معلوم ہوتی ہے۔ خصوصاً آیت 13 کے الفاظ

> 
> انکار کرنے والوں نے اپنے رسولوں سے کہا کہ یہ تو تمھیں ہماری ملت میں واپس آنا ہوگا ورنہ ہم تمھیں اپنے ملک سے نکال دیں گے
> 
> 
> 

کا صاف اشارہ اس طرف ہے کہ اس وقت مکہ میں مسلمانوں پر ظلم و ستم انتہا کو پہنچ چکا تھا اور اہل مکہ پچھلی کافر قوموں کی طرح اپنے ہاں کے اہل ایمان کو خارج البلد کردینے پر تل گئے تھے۔ اسی بنا پر ان کو وہ دھمکی سنائی گئی جو ان کے سے رویے پر چلنے والی پچھلی قوموں کو دی گئی تھی کہ:

> 
> ہم ظالموں کو ہلاک کرکے رہیں گے
> 
> 
> 

اور اہل ایمان کو وہی تسلی دی گئی جو ان کے پیش روؤں کو دی جاتی رہی ہے کہ:

> 
> ہم ان ظالموں کو ختم کرنے کے بعد تم ہی کو اس سرزمین میں آباد کریں گے
> 
> 
> 

اسی طرح آخری رکوع کے تیور بھی یہی بتاتے ہیں کہ یہ سورت مکہ کے آخری دور سے تعلق رکھتی ہے۔

مرکزی مضمون و مدعا
------------------

جو لوگ نبی آخر الزمان حضرت محمد صلی اللہ علیہ و آلہ وسلم کی رسالت کو ماننے سے انکار کر رہے تھے اور آپ کی دعوت کو ناکام کرنے کے لیے ہر طرح کی بدتر سے بدتر چالیں چل رہے تھے ان کو فہمائش بلکہ تنبیہ۔ لیکن فہمائش کی بہ نسبت اس سورت میں تنبیہ اور ملامت اور زجر و توبیخ کا انداز زیادہ تیز ہے۔ اس کی وجہ یہ ہے کہ تفہیم کا حق اس سے پہلے کی سورتوں میں بخوبی ادا کیا جاچکا تھا اور اس کے باوجود کفار قریش کی ہٹ دھرمی، عناد، مزاحمت، شرارت اور ظلم و جور میں روز بروز اضافہ ہی ہوتا چلا جا رہا تھا۔

| * د
* ب
* ت
قرآنی سورتوں کی فہرست |
| --- |
| 
* الفاتحہ
* البقرہ
* آل عمران
* النساء
* المائدہ
* الانعام
* الاعراف
* الانفال
* التوبہ
* یونس
* ہود
* یوسف
* الرعد
* ابراہیم
* الحجر
* النحل
* الاسرا
* الکہف
* مریم
* طٰہٰ
* الانبیاء
* الحج
* المؤمنون
* النور
* الفرقان
* الشعرآء
* النمل
* القصص
* العنکبوت
* الروم
* لقمان
* السجدہ
* الاحزاب
* سبا
* فاطر
* یٰس
* الصافات
* سورہ ص
* الزمر
* المؤمن
* حم السجدہ
* الشوریٰ
* الزخرف
* الدخان
* الجاثیہ
* الاحقاف
* محمد
* الفتح
* الحجرات
* ق
* الذاریات
* الطور
* النجم
* القمر
* الرحمٰن
* الواقعہ
* الحدید
* المجادلہ
* الحشر
* الممتحنہ
* الصف
* الجمعہ
* المنافقون
* التغابن
* الطلاق
* التحریم
* الملک
* القلم
* الحاقہ
* المعارج
* نوح
* الجن
* المزمل
* المدثر
* القیامہ
* الدہر
* المرسلات
* النباء
* النازعات
* عبس
* التکویر
* الانفطار
* المطففین
* الانشقاق
* البروج
* الطارق
* الاعلیٰ
* الغاشیہ
* الفجر
* البلد
* الشمس
* اللیل
* الضحیٰ
* الم نشرح
* التین
* العلق
* القدر
* البینہ
* الزلزال
* العادیات
* القارعہ
* التکاثر
* العصر
* الہمزہ
* الفیل
* قریش
* الماعون
* الکوثر
* الکافرون
* النصر
* لہب
* الاخلاص
* الفلق
* الناس

 |
**جسٹس دھننجے یشونت چندراچُوڑ** بہ تاریخ 13 مئی 2016ء کو بھارت کے سپریم کورٹ میں جج مقرر ہوئے۔

ذاتی زندگی
----------

ان کا جنم 11 نومبر 1959ء کو ہوا تھا۔ ان کے والد یشونت وشنو چندراچوڑ بھارت کے سپریم کورٹ کے چیف جسٹس تھے۔ ان ماں پربھا کلاسیکی سگيت کار ہیں۔

تعلیم
-----

آپ نے سال 1979ء میں سینٹ اسٹیفن کالج نئی دہلی سے معاشیات اور ریاضی موضوع کے ساتھ انڈرگریجویٹ (آنرز) کی ڈگری حاصل کی۔ آنرز کی فہرست میں دہلی یونیورسٹی میں آپ نے اول مقام پایا۔ سال 1982ء میں آپ نے دہلی یونیورسٹی سے قانون میں گریجویشن ڈگری حاصل کی۔ [1] سال 1983ء میں ہارورڈ یونیورسٹی سے ایل ایل ایم کی ڈگری حاصل کی۔ [1] سال 1986ء میں ہارورڈ یونیورسٹی سے جوڈيشيل سائنس میں ڈاکٹریٹ کی ڈگری حاصل کی۔ [1] سال 2015ء میں ڈاکٹر *رام منوہر لوہیا قومی قانون یونیورسٹی*، لکھنؤ نے ایل ایل ڈی کی اعزازی ڈگری دی۔

کام
---

چدرچوڑ نے ممبئی ہائی کورٹ میں وکیل کے طور پر پریکٹس کیا اور آئینی قانون اور عوامی قانون میں خاص دلچسپی لی۔ سال (1998ء-2000ء) میں چندراچوڑ ایڈیشنل سولیسیٹر جنرل آف انڈیا مقرر ہوئے۔\* 29 مارچ 2000ء کو بمبئی ہائی کورٹ میں اضافی جج مقرر ہوئے۔\* 31 اکتوبر 2013ء کو الہ آباد ہائی کورٹ کے چیف جسٹس کے عہدے پر فائز ہوئے۔\* 13 مئی 2016ء کو سپریم کورٹ آف انڈیا کے جج بنے۔

حوالہ جات
---------

1. 1 2 3 4 5 6 7  Hon’ble Dr. Justice Dhananjaya Yashwant Chandrachud (CJ)
جین مت اور خاص کر ہندو مت میں **سادھو** ایک تارک الدنیا، درویش، سفر کرنے والا درویش، فقیر منش اور گھومتا پھرتا فقیر ہوتا ہے۔

جب ایک چیلہ اوگھڑ سادھو بننے کے لیے گرو کے پاس جاتا ہے تو گرو اسے حکم دیتا ہے کہ ایک ہر لحاظ سے مکمل کھوپڑی ڈھونڈ کے لائے۔ چیلہ نکل جاتا ہے اور پھر ایسی کھوپڑی ڈھونڈ کے گرو کے قدموں میں لا رکھتا ہے۔ اگلا حکم ملتا ہے کہ اس کھوپڑی کو توڑ کر اس کا کشکول بنایا جائے، کشکول بن جاتا ہے۔ کشکول کے اندر باہر گیروے رنگ کا پینٹ کیا جاتا ہے۔ اب گرو حکم دیتا ہے کہ آج کے بعد تم اس کھوپڑ کے اندر کھاؤ گے، پیو گے، اسی کو سر پہ اوڑھو گے، اسی میں مانگو گے۔ یہ کھوپڑ ہی اب تمھارا اوڑھنا بچھونا ہے۔ اس کے بعد یہ سادھو شمشان گھاٹ کا رخ کرتے ہیں، جلتی ہوئی ارتھی میں سے انسانی جسم کے ادھ جلے حصے نکال کے کھانا، عورتوں کے مردہ جسموں کے ساتھ اختلاط کرنا، کالا جادو کرنا، ان کے اہم ترین وظائف میں شامل ہے۔ کتے، بلی، سانپ، نیولے سے ان کو گھِن نہیں آتی۔ گلی سڑی چیزیں کھانے سے اِن کا معدہ نہیں ابلتا، یہ ایک مختصر ترین پٹی سے اپنے وسط کو ڈھانپے رکھتے ہیں۔ شراب جی بھر کے پیتے ہیں۔ اور اکثر سادھو جنہیں بابے بھی کہا جاتا ہے برہنہ بستیوں میں نکل جاتے ہیں اور اپنے کھوپڑ میں بھیک اکٹھی کرتے ہیں۔

مزید دیکھیے
-----------

* سنیاسی

حوالہ جات
---------

1. ↑  Klaus K. Klostermaier (2007)۔ A Survey of Hinduism: Third Edition۔ State University of New York Press۔ صفحہ: 299۔ ISBN 978-0-7914-7082-4۔ 25 دسمبر 2018 میں اصل سے آرکائیو شدہ۔ اخذ شدہ بتاریخ 21 اکتوبر 2017  الوسيط `|url-status=` تم تجاهله (معاونت)
ڈیزل انجن

| مضامین بسلسلہ ریل گاڑی |
| --- |
|  |
| * Operations
* پٹری
* Maintenance
* High-speed railways
* پٹری گیج
* اسٹیشن
* ریل گاڑی
* انجن
* Rolling stock
* ادارے
* تاریخ
* Attractions
* Terminology
* بلحاظ ملک
* حادثات
* Railway coupling
* Couplers by country
* Coupler conversion
* ٹریک گیج
* Variable gauge
* Gauge conversion
* Dual gauge
* Wheelset
* Bogie (truck)
* Dual coupling
* Rail subsidies
 |
| * Modelling
 |
| * د
* ب
* ت
 |

الیکٹرک انجن
اسٹیم انجن
**لوکوموٹیو** یا **ریلوے انجن** (انگريزی میں: Locomotive) ایک پٹری پر چلنے والی گاڑی ہے جو ٹرین (جو بہت سارے ڈبوں پر مشتمل ہوتی ہے) کو چلنے کے لیے طاقت فراہم کرتی ہے۔ عام طور پر لوکوموٹیو کی اصطلاح صرف ریلوے انجن کے لیے استعمال کی جاتی ہے اور اس کو صرف **انجن** بھی کہا جاتا ہے۔

انجن ٹرین کے اگلے حصہ میں لگا ہوتا ہے اور اپنے پیچھے لگی ہوئی ٹرین کو کھینچتا ہے۔ کچھ بہت تیز رفتار اور جدید ٹرینوں میں آگے اور پیچھے دونوں طرف انجن لگے ہوئے ہوتے ہیں، اگلا انجن ٹرین کو کھینچتا ہے اور جب کہ پچھلا انجن ٹرین کو دھکیلتا ہے۔ بعض مال بردار ٹرین جن پر بہت زیادہ وزن لادا ہوتا ہے دو سے زیادہ انجن بھی لگے ہوئے ہوتے ہیں۔
حال ہی میں ریلوے نے DPU یا تقسیم شدہ پاور کو اپنانا شروع کر دیا ہے۔ جس میں سامنے والے حصے میں ایک یا دو انجن ہو سکتے ہیں جس کے بعد درمیانی ٹرین کا لوکوموٹیو ہوتا ہے جسے آگے کے یونٹ سے دور سے کنٹرول کیا جاتا ہے۔

اصطلاح
------

لفظ لوکوموٹیو لاطینی لوکو یعنی 'جگہ سے' اور قرون وسطی کے لاطینی لفظ موٹیوس یعنی 'حرکت دینے والا' سے نکلا ہے اور یہ اصطلاح لوکوموٹیو انجن کی ایک مختصر شکل ہے، جسے 1814 میں پہلی بارخود سے چلنے والے اور ساکت بھاپ کے انجنوں میں فرق کرنے کے لیے استعمال کیا گیا تھا۔

اقسام
-----

**ریلوے انجن کی اقسام**

* ڈیزل انجن
* الیکٹرک انجن
* اسٹیم انجن

مزید دیکھیے
-----------

* پٹری نقل و حمل
**عضلات** (muscles) گوشت کے سرخ ٹھوس حصہ کو کہتے ہیں۔ ان کی دو اقسام ہیں۔ عضلات کی واحد عضلہ ہوتی ہے۔ اسے پنجابی میں **پٹھے** کہا جاتا ہے۔

### ارادی عضلات

انھیں دماغ قابو میں رکھتا ہے اور اعصاب (nerves) کے ذریعے انھیں کیمیائی اور برقی پیغامات پہنچا کر مطلوبہ کام کرواتا ہے اسی وجہ سے ان کو ارادی عضلات (voluntary) کہا جاتا ہے۔ عام طور پر انکا خوردبینی مطالعہ کرنے پر گہری اور ہلکی دھاریاں نظر آتی ہیں جس کی وجہ سے ان کو دھاری دار عضلات بھی کہا جاتا ہے۔ یہ بلا واسطہ یا بالواسطہ مضبوط سفید ریشوں کے ذریعہ ہڈیوں کے ساتھ منسلک ہوتے ہیں اور ان میں سکڑنے اور پھیلنے صلاحیت پائی جاتی ہے لہذا جب یہ اپنی اسی قوت کے تحت حرکت کرتے ہیں تو اپنے ساتھ ان ہڈیوں کو بھی متحرک کرتے ہیں جن کے ساتھ یہ رباط (ligament) کی مدد سے لگے ہوتے ہیں اور اسی وجہ سے یہ جاندار کے جسم میں حرکت پیدا کرسکتے ہیں۔ اس کے علاوہ اگر یہ ہڈیوں پر جڑنے کی بجائے کھال کے نیچے چپکے ہوئے ہوں تو ان کی وجہ سے کھال میں حرکت پیدا ہوتی ہو مثلا چہرے کی جلد پر تاثرات اسی سبب کی وجہ سے بنتے ہیں۔

### غیر ارادی عضلات

یہ براہ راست دماغ کے حکم پر کام نہیں کرتے اور اپنی حرکت میں خاصے خود مختار ہوتے ہیں اور ان کا کام خود بخور اور انسانی خواہش کے بغیر اور اس حصے کی ضروریات کے مطابق جہاں یہ موجود ہوں انجام پاتا ہے، اسی وجہ سے ان کو غیرارادی عضلات (involuntary) کہا جاتا ہے۔ انکا خوردبینی مطالعہ کرنے انپر گہری اور ہلکی دھاریاں نظر نہیں آتیں جس کی وجہ سے ان کو غیردھاری دار عضلات بھی کہا جاتا ہے۔ یہ عضلات سانس کی نالیوں، خون کی نالیوں، معدہ، دل اور جسم کے دیگر حصوں میں پائے جاتے ہیں۔
**اسٹیپلر** ایک مکینیکل آلہ ہے جو کاغذ یا اس سے ملتے جلتے مادے کے صفحات سے ملتی ہے اور چادروں کے ذریعے پتلی دھات کے اسٹپل چلا کر اور سروں کو جوڑتا ہے۔  اسٹیپلرز حکومت ، کاروبار ، دفاتر ، کام کی جگہوں ، گھروں اور اسکولوں میں بڑے پیمانے پر استعمال ہوتے ہیں۔

زیادہ تر اسٹپلرز کاغذ کی متعدد شیٹس میں شامل ہونے کے لیے استعمال ہوتے ہیں۔ کاغذی سٹپلرز کی دو مختلف قسمیں ہیں: دستی اور بجلی۔  دستی اسٹیپلرز عام طور پر ہاتھ سے پکڑے جاتے ہیں ، حالانکہ وہ ماڈل جو ڈیسک یا دوسری سطح پر رکھے ہوئے ہوتے ہیں وہ غیر معمولی نہیں ہیں۔  الیکٹرک اسٹپلرز مختلف ڈیزائن اور ماڈلز کی ایک قسم میں موجود ہیں۔  ان کا بنیادی آپریٹنگ فنکشن بڑی تعداد میں کاغذی چادروں کو ایک ساتھ تیزی سے جوڑنا ہے۔  کچھ الیکٹرک اسٹپلرز ایک وقت میں 20 شیٹوں میں شامل ہو سکتے ہیں۔  عام اسٹیپلرز تیسرے درجے کے ہیں۔

اسٹیپلر کی تاریخ
----------------

انیسویں صدی میں کاغذ کے بڑھتے ہوئے استعمال نے ایک موثر پیپر فاسٹنر کی مانگ پیدا کردی۔

1866ء میں ، جارج میک گیل نے ،  ایک چھوٹے ، موڑنے والا پیتل کے پیپر فاسٹنر کے لیے وصول کیا جو جدید اسٹیپلر کا پیش خیمہ تھا۔ پھر پتلی دھات کی تار سے دستاویزات باندھنے کے لیے مشین کی نشان دہی کرنے کے لیے "اسٹپلر" کے لفظ کا پہلا شائع شدہ استعمال 1901ء میں امریکی منسی کے میگزین کے ایک اشتہار میں ہوا تھا۔ پھر مختلف مراحل سے گذر کر آج کی دنیا میں اسٹیپلر نے لوگوں کے لکھنے پڑھنے والے بہت سے کاموں کو آسان بنادیا ہے۔

حوالہ جات
---------

1. ↑  Eric Limer۔ "Is Fashion-Conscious Design the Future of the Stapler?"۔ Gizmodo۔ Gawker Media
روحانی و سیاسی رہنما

سجادہ نشین
----------

فاضل الدین قادری کے سجادہ نشین نہم حضرت سید بدر محی الدین قادری فاضلی کے وصال مبارک یکم شوال 1409ھ بروز اتوار بمطابق 7 مئی 1989ء کے بعد آپ کے فرزند اکبر سید الطاف محی الدین قادری فاضلی (سجادہ نشین دہم) زیب سجادہ ہوئے۔

تعلیم
-----

آپ نے پنجاب یونیورسٹی سے شعبہ فلسفہ میں ایم اے کی ڈگری حاصل کی اس کے بعد پنجاب یونیورسٹی کے اوریئنٹل کالج لاہور کے عربی و فارسی کی تدریس کرنے والے جید علما و محققین اساتذہ کرام سے دینی علوم کے متعلق تلمذ کیا۔

سیاسی زندگی
-----------

1951ء میں مسلم لیگ کی حمایت کی بنا پر تحصیل ڈسکہ ضلع سیالکوٹ کے حلقہ سے پنجاب اسمبلی کی سیٹ کامیابی حاصل کی۔ آپ وحدت مغربی پاکستان اسمبلی کے بھی ممبر رہے۔ آپ نے اپنے والد ماجد حضرت سیدنا بدر محی الدین قادری کے دست حق پرست پر بیعت کر کے سلسلہ قادریہ فاضلیہ سے منسلک ہوئے۔ والد ماجد کے وصال کے موقع پر بروز پیر 8 مئی 1989ء کو سجادہ نشین کے منصب پر فائز ہوئے۔ آپ نے اپنے آپ کو دربار عالی وقار کی خدمت کے لیے وقف کر دیا۔ چاہتے تو اعلیٰ ترین مناسب پر فائز ہو سکتے تھے لیکن اپنی خاندانی روایات کو ملحوظ رکھتے ہوئے دنیا کو دین پر ترجیح نہ دی اور سلسلہ عالیہ قادریہ فاضلیہ کی عظمت و توقیر کو دنیاوی عہدوں اور اعزازات پر فوق رکھا۔

روحانی زندگی
------------

حقیقت یہ ہے کہ حضرت قبلہ سیدنا الطاف محی الدین غوث الثقلین کے لطف و کرم کے خاص مظہر تھے۔ آپ سے بے شمار خوارق عادات و کرامات کا ظہور ہوا اور ہزاروں لوگ آپ کے دست حق پرست پر بیعت ہوکر سلسلہ ہذا میں داخل ہوئے۔ آپ 7 مئی 1989ء سے لے کر 2008ء تک سجادہ نشین دہم رہے۔ آپ دن رات اپنے مریدین و متوسلین کی روحانی پیاس بجھاتے رہے۔

وفات
----

آپ نے 11 محرم الحرام 1429ھ بمطابق 21 جنوری 2008ء کو وصال فرمایا مزار اقدس قبرستان میانی شریف لاہور میں اپنے مرشد والد ماجد حضرت سید بدر محی الدین قادری کے مشرقی پہلو میں مرجع خلائق ہے۔

حوالہ جات
---------

1. ↑
2. ↑
**استاد اللہ دِیا خان** (ہندی: अल्लादिया ख़ान) (پیدائش: 10 اگست 1855ء— وفات: 16 مارچ 1946ء) ہندوستانی کلاسیکی موسیقی کےآگرہ گھرانہ کی شاخ جے پور- اتراؤلی گھرانہ سے تعلق رکھنے والے گلوکار تھے۔اُن کی وجہ شہرت بیشتر نادر و نایاب راگوں کو ازسر نو ترتیب دیے جانے کی وجہ سے ہے۔اُنہیں ہندوستانی کلاسیکی موسیقی کے اصناف دھروپد، خیال، دھمر پر عبور حاصل تھا۔

سوانح
-----

استاد اللہ دیا خان کی پیدائش 10 اگست 1855ء کو ریاست ٹونک کے ایک قصبہ انیارا میں ہوئی۔پیدائشی نام غلام احمد خان تھا۔ خاندان موسیقی سے تعلق رکھتا تھا اور اِسی لیے اللہ دیا خان بچپن سے موسیقی کی دُھنوں میں پرورش پاتے رہے۔ 1869ء یا 1870ء میں والد احمد خان کا انتقال ہو گیا جبکہ ابھی استاد اللہ دیا کی عمر چودہ یا پندرہ سال تھی۔ چچا جہانگیر خان سے پانچ سال تک دھروپد اور آٹھ سال تک خیال کی تعلیم پائی۔

موسیقی سے شاہی وابستگی
----------------------

* مزید پڑھیں: **آگرہ گھرانہ**

اللہ دیا خان کا تعلق ریاست راجستھان کے شاہی گلوکاروں کی حیثیت سے رہا اور وہ مختلف بادشاہوں کے ادوار میں موسیقی کے استاد تسلیم کیے جاتے رہے۔ بعد ازاں وہ ریاست کولہاپور سے وابستہ ہو گئے جہاں وہ مہاراجا کولہاپور شاہو مہاراج کے انتقال یعنی 1922ء تک مقیم رہے۔ 1922ء میں وہ بمبئی آ گئے اور یہاں محافل موسیقی میں عوام کو کلاسیکی موسیقی سناتے رہے اور بیشتر شاگردوں کو تعلیم دیتے رہے۔1925ء میں اُن کی شہرت ہندوستان بھر میں پھیل چکی تھی۔

وفات
----

16 مارچ 1946ء کو استاد اللہ دیا خان کا انتقال 91 سال میں ممبئی میں ہوا۔

مزید دیکھیے
-----------

* آگرہ گھرانہ
* جے پور- اتراؤلی گھرانہ
* خیال
* دھروپد
* دھمر

حوالہ جات
---------

1. ↑  Vāmana Harī Deśapāṇḍe: Between Two Tanpuras, p. 65

| * د
* ب
* ت
ہندوستانی کلاسیکی موسیقی |
| --- |
| نظریات | 
* Swara
* That
* Shruti
* Raga
* Sargam
* Tala
* Laya
* Bandish
* Gharana
* Swaralipi

 | دیوی سرسوتی |
| آلات | 
* ستار
* سرود
* Veena
* Bansuri
* Santoor
* شہنائی
* سارنگی
* تانپورہ
* ہارمونیم
* طبلہ
* Pakhavaj

 |
| اصناف | 
* دھرپد
* Dhamar
* خیال
* ترانہ
* Sadra

 |
| نیم کلاسیکی اصناف | 
* ٹھمری
* دادرا
* ٹپہ
* Kajari
* چیتی
* Sawani
* ہوری
* Bhajan
* ابھنگ
* Natyageet
* قوالی
* غزل

 |
| Thats | 
* Bilaval
* Khamaj
* Kafi
* آساوری
* Bhairav
* بھیرویں
* ٹوڈی
* Purvi
* ماروا
* Kalyan

 |

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 74904888
* ایل سی سی این: n84038404
* آئی ایس این آئی: 0000 0000 2569 1558
* جی این ڈی: 128432128
* MusicBrainz: 77c39a01-e463-4c52-958c-83108e7c674c

 |
**ایان جوزف ہاروے** (پیدائش:10 اپریل 1972ء) آسٹریلیا کے سابق کرکٹر ہیں۔ وہ ایک آل راؤنڈر تھا جس نے آسٹریلیا کے لیے 73 ایک روزہ بین الاقوامی میچ کھیلے اور کاؤنٹی کرکٹ میں ان کی کارکردگی کے لیے 2004ء کے پانچ وزڈن کرکٹرز آف دی ایئر کے طور پر نامزد کیا گیا۔

### بین الاقوامی کیریئر

ہاروے نے اپنے فرسٹ کلاس کرکٹ کیریئر کا آغاز وکٹوریہ کے ساتھ 1993ء میں شیفیلڈ شیلڈ میں بطور آل راؤنڈر کیا۔ انہیں 1997ء میں آسٹریلیا کی ایک روزہ کرکٹ ٹیم میں بلایا گیا اور انہوں نے 73 ایک روزہ بین الاقوامی میچ کھیلے۔ ہاروی نے کھیلوں کے اختتام پر سخت گیند بازی کی، اچھی طرح سے بھیس بدلی ہوئی سلور گیند سے لیس ہونے کے ساتھ ساتھ وہ لیٹ آرڈر کے بڑے بلے باز تھے، تاہم اس نے ایک روزہ مقابلوں میں کوئی نصف سنچری نہیں بنائی۔

### گھریلو کیریئر

2005-06ء کے سیزن کے لیے، ہاروے نے جنوبی افریقہ کی صوبائی سائیڈ ناشوا-ویسٹرن پرونس بولینڈ کے ساتھ کھیلا، جہاں اس نے کوچنگ اور تبصرہ بھی کیا، کبھی کبھی دو یا تینوں ایک ساتھ کرتے تھے۔

### ٹوئنٹی 20 کیریئر

ہاروے نے ٹوئنٹی 20 فارمیٹ میں شاندار کارکردگی کا مظاہرہ کیا، ابتدائی طور پر گلوسٹر شائر اور وکٹوریہ کے لیے۔ انہوں نے 2007ء میں چنئی سپر اسٹارز کے لیے پہلا انڈین کرکٹ لیگ ٹوئنٹی 20 مقابلہ بھی کھیلا۔ وہ چنئی کی ٹیم میں کھیلے جس نے افتتاحی لیگ جیتی تھی۔ انہوں نے فائنل کے لیے مین آف دی میچ اور ٹورنامنٹ کے بہترین کھلاڑی کا اعزاز حاصل کیا۔ ایک ماہر ٹوئنٹی 20 کھلاڑی ہونے کے ناطے، اس نے 2008ء میں ہیمپشائر ہاکس اور 2009ء میں نارتھمپٹن ​​شائر اسٹیل بیکس کے ساتھ خاص طور پر ٹوئنٹی 20 کے لیے مختصر مدت کے معاہدے کیے تھے۔ نارتھنٹس کے لیے اپنے ڈیبیو پر، اس نے بلے سے 12 رنز بنائے لیکن گیند سے 184 پر 4 وکٹیں لے کر شاندار کارکردگی کا مظاہرہ کیا۔ وارکشائر بیئرز کے خلاف 17 رنز کی جیت میں مدد کرنے کے لیے اوور۔ ہاروے کو سوائن فلو ہو گیا، جس کی وجہ سے وہ کوارٹر فائنل سے باہر ہو گیا جسے نارتھمپٹن ​​شائر نے جیتا تھا۔ وہ مقابلے کے فائنل کے دن کھیلنے کے لیے واپس آئے۔ فروری 2010ء میں، ہاروے نے زمبابوے کی فرنچائز سدرن راکس کے لیے T20 اور فرسٹ کلاس میچ کھیلنے کے لیے معاہدہ کیا۔

### کوچنگ کیریئر

ہاروے کو 2015ء کاؤنٹی سیزن میں گلوسٹر شائر کاؤنٹی کرکٹ کلب میں ہیڈ کوچ رچرڈ ڈاسن کا اسسٹنٹ مقرر کیا گیا تھا۔
**بابو رام بھٹا رائے** نیپال کے ایک بر سر آوردہ سیاست دان اور ملک کے سابق وزیر اعظم ہیں۔ ان کا تعلق کمیونسٹ پارٹی آف نیپال سے ہے، جس نے مسلح خانہ جنگی میں باقاعدہ شرکت کی تھی۔ نیپال میں عام انتخابات کے بعد وجود میں آنے والی خصوصی دستور ساز اسمبلی آئین سازی کی مہلت تک اپنا فریضہ انجام دینے سے قاصر رہی ہے۔ انتخابات کے لیے بائیس نومبر 2012ء کی تاریخ کو اپوزیشن جماعتوں نے مسترد کرتے ہوئے وزیر اعظم کے استعفے کا مطالبہ شروع کر دیا تھا۔ بابو رام نے اپوزیشن کے مطالبے کو تسلیم کرنے سے انکار کردیا تھا۔ بھٹا رائے نے اگست 2011 سے مارچ 2013 تک تقریباً 1.5 سال تک نیپال کے وزیر اعظم کی خدمات انجام دیں۔ بھٹا رائے ایک نئی پارٹی، نیا شکتی پارٹی، کی بنیاد رکھنے سے پہلے یونیفائیڈ کمیونسٹ پارٹی آف نیپال (ماؤسٹ) کے ایک طویل عرصے سے سرکردہ رکن اور ڈپٹی چیئرمین تھے۔ نیپال انہوں نے نئی پارٹی کی تشکیل کے ساتھ کمیونسٹ نظریہ کو چھوڑ دیا اور سوشلزم کو اپنایا، اس کا ایک ورژن کمیونسٹوں اور نیپالی کانگریس کے اختیار کردہ نظریہ سے مختلف تھا۔

مزید دیکھیے
-----------

* نیپال کی سیاست

حوالہ جات
---------

1. ↑  Munzinger person ID:  — بنام: Baburam Bhattarai — اخذ شدہ بتاریخ: 9 اکتوبر 2017
2. ↑
**قندھار** جنوبی افغانستان کا ایک شہر اور صوبہ قندہار کا دار الحکومت ہے۔ دریائے ارغنداب کے کنارے واقع اس شہر کی آبادی 316،000 ہے۔ یہ افغانستان کا دوسرا سب سے بڑا شہر اور ایک اہم تجارتی مرکز ہے۔ بین الاقوامی ہوائی اڈے اور شاہراہوں کے وسیع جال کے ذریعے یہ شہر دنیا بھر سے منسلک ہے۔ پشاور کے بعد یہ پشتون عوام کا سب سے بڑا مرکز ہے۔ یہ مغرب میں ہرات، مشرق میں غزنی اور کابل اور جنوب میں کوئٹہ سے بذریعہ شاہراہ جڑا ہوا ہے۔ احمد شاہ ابدالی کے دور میں شال کوٹ کوئٹہ قندھار کا ایک ضلع تھا۔ یہ دنیا کے قدیم ترین شہروں میں سے ايک

تاریخ
-----

صوبہ قندھارجہاں درانی قبائل کی سب سے بڑی آبادی ہے۔ ہخامنشیوں کے ہَرن َوَتی Haranwati، قدیم زمانے کے ارکوشیا Arachsia اور ازمنہ وسطیٰ کے زمین داور اور زابل کا مترادف بتایا جاتاہے۔ اس میں دریائے ہلمند، ترنک، اغنداب اور ارغان کی وادیاں شامل ہیں۔ قندھار اس صوبے کے نام پر موجودہ شہر قندھار کا نام رکھا گیا ہے۔ جس نے گرشک، بست اور الرخج کے قدیم شہروں کی جگہ لے لی ہے۔ (قندھار، معارف اسلامیہ)
ہخامنشی خاندان سے یہ علاقہ سکندرنے چھینا، پھر سلوکی اس کے وارث ہو گئے۔ مگر جلد ہی ان کو سھتیوں نے مار بھگایا۔ جب پارتھیوں نے سھتیوں کو زیر دست کیا تو یہ علاقہ بھی ان کا باج گزار ہو گیا۔ مگر جلد ہی اس علاقے پر کشان خاندان کا قبضہ ہو گیا۔ کشان حکومت سے یہ علاقہ اردشیر اول نے حاصل کیا اور یہ ساسانیوں کے قبضہ میں آ گیا۔ مگر اس علاقے پر چوتھی صدی عیسوی تک ہنوں کا قبضہ ہو چکا تھا اور یہاں ہنوں کی زابلی شاخ حکمران تھی۔ ہنوں سے حکومت ترکوں نے چھین لی اوریہاں ترک چھاگئے۔
عربوں کی یلغار کے وقت یہاں برہمن شاہی حکمران تھے اور ان کا صدرمقام بست تھا۔ اسلامی لشکر کا پہلا ٹکراؤ (24ھ/ 644ء) میں وادی ارغنداب میں ہوا جس میں رتنبل مارا گیا اور اس کے بعد کی دوصدیوں تک عرب اس علاقے پر مستقل حملے کرتے رہے، گو انھوں نے اس علاقے پر قبضہ نہیں کیا۔ (258ھ/ 871ء) میں یعقوب بن لیث نے اس علاقے پر قبضہ کر لیا اور اس علاقے کو اسلامی مملکت کا جزو بنادیا۔

مزید دیکھیے
-----------

* فہرست افغانستان کے شہر

حوالہ جات
---------

1. ↑    ویکی ڈیٹا پر  (P1566) کی خاصیت میں تبدیلی کریں"صفحہ قندھار في GeoNames ID"۔ GeoNames ID۔ اخذ شدہ بتاریخ 17 فروری 2024ء
  line feed character في `|accessdate=` على وضع 15 (معاونت); تحقق من التاريخ في: `|access-date=` (معاونت)
2. ↑    ویکی ڈیٹا پر  (P982) کی خاصیت میں تبدیلی کریں "صفحہ قندھار في ميوزك برينز."۔ MusicBrainz area ID۔ اخذ شدہ بتاریخ 17 فروری 2024ء
  line feed character في `|accessdate=` على وضع 15 (معاونت); تحقق من التاريخ في: `|access-date=` (معاونت)
3. ↑  افغانستان، معارف اسلامیہ

| * د
* ب
* ت
افغانستان کے شہر بلحاظ آبادی |
| --- |
| 
* کابل
* قندھار
* ہرات
* مزار شریف
* قندوز
* تالقان
* جلال آباد
* پلی خمری
* چاریکار
* شبرغان
* غزنی
* سر پل
* خوست
* چغچران
* مهترلام
* فراه
* پل علم
* ایبک
* لشکر گاہ

 |
**ایبرڈین شائر سی سی** ایبرڈین, اسکاٹ لینڈ میں واقع سب سے بڑا کرکٹ کلب ہے۔ ان کا گراؤنڈ مینوفیلڈ پارک ، ایبرڈین کے مینوفیلڈ علاقے میں واقع ہے اور اسے پہلی بار 2008ء میں ایک روزہ بین الاقوامی کا درجہ دیا گیا تھا  کلب کے تقریباً 800 سماجی اور کھیلنے والے اراکین ہیں اور موجودہ صدر ولی ڈونلڈ ہیں۔ایبرڈین شائر کرکٹ کلب میں تین سینئر ٹیمیں ہیں (اسٹریتھمور یونین، ایبرڈین گریڈ 1، ڈیولپمنٹ لیگ) اور جونیئر ٹیموں کی میزبانی (کوک کرکٹ، انڈر 11، انڈر 13،انڈر 15 اور انڈر 17)۔2009ء کا سیزن ایبرڈین شائر کرکٹ کلب کی تاریخ کا ایک تاریخی سیزن تھا۔ کلب نے ایس این سی ایل پریمیئر لیگ اور سکاٹش کپ جیتا۔  13 سالوں میں یہ پہلا موقع تھا جب کلب نے لیگ اور کپ ڈبل جیتا اور اپنی تاریخ میں پہلی بار جب سے اس نےایس این سی ایل پریمیئر لیگ جیتی ہے۔

حوالہ جات
---------

1. ↑  "Scotland get two new ODI grounds"۔ Cricinfo۔ 11 May 2006۔ اخذ شدہ بتاریخ 02 جولا‎ئی 2009
2. ↑  "Dons do double by D\_L"۔ CricketScotland۔ 03 مارچ 2012 میں اصل سے آرکائیو شدہ
3. ↑  "Lloyds TSB Scotland League Premier Division 2009"۔ CricketScotland۔ 05 اپریل 2012 میں اصل سے آرکائیو شدہ
**تعدد ازواج** (انگریزی: Polygyny) قبل از اسلام تعدد ازواج کا رواج تھا عام طور پر محبت یا بچوں کی کثرت ایک سے زیادہ ازواج کی سبب تھی۔ بعض اوقات یہ تصور بھی کہ خاندان میں عورتیں زیادہ اور مرد کم ہیں اورعورت کو تحفظ کی ضرورت ہے لہذا تعدد ازواج کا سلسلہ چل نکلا۔ اس میں کوئی قید نہیں تھی، امرا اور مال دار لوگ بہت زیادہ شادیاں رچا لیتے تھے۔ جو عورت اچھی محسوس ہوتی اسے اپنے گھر لے آتے۔

تعدد ازواج کی وجوہات
--------------------

مرد کا ایک وقت میں ایک سے زیادہ شادیاں کرنا یعنی تعدد ازدواج ایک قدیم رواج ہے جو ہر ملک اور قوم میں جاری رہا۔ اس کا محرک آبادی میں اضافہ کرنے کا جذبہ تھا۔ اب سے کئی ہزار برس پیشتر جب شرح اموات بہت زیادہ تھی۔ لڑائیوں کی کثرت اور وباؤں کے باعث بہت زیادہ جانیں ضائع ہوتی تھیں۔ آبادی کم تھی اور زمین وافر۔ اس وقت قبیلوں کی زندگی اور موت کا انحصار اپنے قبیلے کی افرادی قوت پر ہوتا تھا۔ اس لیے ایک مرد کئی کئی عورتوں سے شادی کر لیتا تھا۔ بعد میں جب آبادی بڑھ گئی اور خوراک اور ذرائع معاش تنگ ہو گئے تو ایک سے زیادہ بیویاں رکھنا صرف بادشاہوں اور امیروں کا مشغلہ رہ گیا۔ کیونکہ وہ معاش کی فکر سے آزاد تھے۔

تعدد ازواج مذاہب عالم میں
-------------------------

زرتشتیوں اور عیسائیوں میں تعدد ازدواج بہر صورت ممنوع ہے۔ قدیم ہندو راجاؤں کی ایک سے زیادہ بیویاں ہوتی تھیں۔ لیکن عام ہندو مرد بیوی کے بانجھ یا دائم المرض ہونے کی صورت میں دوسری شادی کر سکتا تھا۔ قدیم یہودی سماج میں تعدد ازدواج کا رواج تھا لیکن اب ناپید ہے۔ البتہ اسلام نے فطرت کو مدنظر رکھتے ہوئے ایک سے زیادہ نکاح کرنے کی اجازت دی ہے تاکہ عورت کو تحفظ حاصل ہو۔ جس سے محبت ہے زناکاری میں نہ پڑ جائے یا اس کی خواہش پوری ہو جائے لیکن اس کو محدود کر دیا…صرف چار میں۔ بشرطیکہ سب کے ساتھ مساوی سلوک کیا جائے۔

ارشادِ رب العزت ہے:

**فانکحوا ما طاب لکم من النساء مثنی و ثلاث و رباع فان خفتم الا تعد لوا فواحدة او ما ملکت ایمانکم ذلک ادنیٰ ان لا تعولوا۔**

ترجمہ: جو دوسری عورتیں تم کو پسند آئیں ان میں سے دو یا تین یا چار سے نکاح کرلو۔ اور اگر تمھیں خوف ہو کہ ان میں عدل نہ کر سکو گے کہ تو پھر صرف ایک عورت یا وہ (لونڈی) جس کے تم مالک ہو (کافی ہے)۔ یہ ناانصافی سے بچنے کی بہترین صورت ہے۔

تعدد ازواج کی مختلف ممالک میں حیثیت
-----------------------------------

عرب ممالک میں تعدد ازدواج عام ہے لیکن ترکی اور تیونس میں ایک بیوی کے ہوتے ہوئے دوسری شادی کرنے کی اجازت نہیں۔ پہلے پاکستان میں بھی عائلی قوانین کے تحت، پہلی بیوی کی اجازت کے بغیر نکاح کرنا خلاف قانون تھا۔

مزید دیکھیے
-----------

* تعدد ازواج

حوالہ جات
---------

1. ↑  سورۃ النساء 3
**بلیسڈن** انگلینڈ کے لیسٹر شائر کے ہاربورو ضلع کا ایک گاؤں اور شہری پارش ہے، جس کی آبادی 2001ء کی مردم شماری کے مطابق 745 ہے جو 2011ء کی مردم شماری میں بڑھ کر 901 ہو گئی۔ یہ اے47 سے بالکل دور ہے، لیسٹر سے نو میل مشرق میں۔ بلیسڈن بائی پاس اکتوبر 1986ء میں کھولا گیا۔ آس پاس کے مقامات میں ہیوٹن آن دی ہل, سکیفنگٹن, ٹلٹن آن دی ہل, اور گالبی شامل ہیں۔ بلیسڈن بروک گاؤں میں سے بہتا ہے۔ بلیسڈن پہلے بلیسڈن رورل ڈسٹرکٹ کی سیٹ تھی جسے لوکل گورنمنٹ ایکٹ 1972ء کے تحت 1974ء میں ہاربورو ڈسٹرکٹ میں ضم کر دیا گیا تھا۔

 اولڈ اسکول

### تاریخ

گاؤں کے نام کا مطلب یا تو 'بل کی پہاڑی' یا ' تلوار کی شکل والی پہاڑی' ہے جس سے پتہ چلتا ہے کہ اس کی ایک تیز چوٹی تھی۔  لائف ہل کے جنوب کی طرف کرسٹ کے بالکل نیچے زمین کا کام ایک پروموٹری قلعہ ہو سکتا ہے۔  ڈومس ڈے بک نے 1086ء میں یہاں 25 لوگوں کی گنتی کی تھی۔ 1563ء اور 1670ء کے درمیان گھرانوں کی تعداد 38 سے بڑھ کر 134 ہو گئی۔ 1851ء میں گاؤں میں 1,085 رہائشی تھے۔ یہاں کبھی اینٹیں اور جرابیں تیار کی جاتی تھیں۔ 20 ویں صدی تک بلیسڈن ایک زرعی گاؤں میں واپس آگیا تھا۔ 1931ء تک آبادی کم ہو کر 543 رہ گئی  2011ء میں پارش کی آبادی 901 تھی۔

حوالہ جات
---------

1. ↑  "Key to English Place-names"۔ kepn.nottingham.ac.uk۔ 30 جون 2021 میں اصل سے آرکائیو شدہ۔ اخذ شدہ بتاریخ 14 اگست 2021
2. 1 2  J.M. Lee، R.A. McKinley (1964)۔ "Billesdon', in A History of the County of Leicestershire"۔ London: Gartree Hundred۔ صفحہ: 6–21۔ 22 نومبر 2015 میں اصل سے آرکائیو شدہ۔ اخذ شدہ بتاریخ 21 نومبر 2015
3. ↑  "Neighbourhood Statistics"۔ Neighbourhood Statistics۔ UK Government۔ 23 نومبر 2015 میں اصل سے آرکائیو شدہ۔ اخذ شدہ بتاریخ 22 نومبر 2015
اسلام میں طلاق ثلاثہ جس کو طلاق بدعت اور طلاق مغلظہ کے نام سے بھی جانا جاتا ہے۔ بھارت کے مسلمان ، خصوصًا حنفی مسلک پر عمل کرنے والوں کے درمیان یہ طریقہ زیر عمل ہے جس کی رو سے ایک مرد اپنی زوجہ کو طلاق دینے کے لیے ایک ہی نشست میں تین بار لفظ طلاق کہتا ہے۔ یہ طریقۂ کار منہ سے بول کر، لکھ کر یا الیکٹرانک میڈیا سے حوالے بھی دیاجا سکتا تھا۔

اب بھارت میں طلاق ثلاثہ ایک منتازع صورت اختیار کر چکی ہے۔ اس عمل کی مخالفت کرنے والوں نے اس کے خلاف انصاف، سیکولرازم، انسانی حقوق و حقوق نسواں اور جنسی مساوات کی آواز بلند کی ہے۔ یہاں تک کہ یہ تنازع حکومت ہند کے ایوانوں میں بھی پہنچ گئی اور لوک سبھا میں اس پر ایک بل لایا گیا جس پر بحث بھی جاری ہے اور ساتھ بھارتی عدالت عظمیٰ میں بھی معاملہ چل رہا ہے۔ عدالت عظمی کا فیصلہ بھی یہی ہے کہ تین طلاق غیر قانونی اور غیر اسلامی بھی ہے، حالانکہ یہ تفصیل ہنوز در کار ہے کہ کیا عدالت ایسی صورت میں ایک طلاق کو نافذ تسلیم کرتی ہے یا اس رسم پوری طرح سے قانونًا خارج کرتی ہے۔ حکومت ہند لوک سبھا میں جو بل منظور کروا چکی ہے، اس کی رو سے تین طلاق قابل سزا جرم ہو گا اور ایسا کرنے والے مرد کو تین سال کی سزا ہوگی۔ یہ بل اگر راجیہ سبھا میں بھی پاس ہو جائے تو اس کے مستقل قانون بننے کی راہیں ہموار ہو سکتی ہیں۔

طلاق ثلاثہ بل 2019ء
-------------------

 تفصیلی مضمون کے لیے **مسلم خواتین (شادی کے حقوق کا تحفظ) بل، 2019ء** ملاحظہ کریں۔
بھارت کے ایوان بالا راجیہ سبھا نے 30 جولائی 2019 کو طلاق ثلاثہ پر پابندی کا بل منظور کر لیا۔

مزید دیکھیے
-----------

* سعدیہ دہلوی (ای میل کے ذریعے تین طلاق پانے والی پہلی بھارتی خاتون)

حوالہ جات
---------

1. ↑
**سید عزیز الدین پیر مکی** جنیدی لاہور کے قدیم اکابر اولیاء میں سے ہیں۔

نام ونسب
--------

نام عزیز الدین۔ والد کا نام سید عبد اللہ وطن بغداد۔ بارہ سال مکہ معظمہ میں رہے اس لیے پیر مکی کے نام سے مشہور ہوئے۔

لاہور میں ورود
--------------

آپکو رسول اللہ نے ہندوستان جانے کا اشارہ غیبی فرمایا۔575ھ بمطابق 1179ء میں لاہور تشریف لائے۔ اس وقت لاہور کا حاکم خسرو ملک تاج الدولہ غزنوی تھا جو خاندان غزنویہ کا آخری حکمران تھا ۔سلطان محمد غوری لاہور کا محاصرہ کر رہا تھا۔ حاکم لاہور خسرو ملک نے آپ سے دعا کی درخواست کی تو آپ نے فرمایا کہ ابھی چند سال تمھیں امان ہے۔ اس کے بعد حکومت غوریوں کی ہو جائے گی۔ چنانچہ اسی طرح ہوا۔ محمد غوری محاصرہ اٹھا کر سیالکوٹ کی طرف چلا گیا اور چھ سال بعد 580ھ میں لوٹا۔ اس دفعہ اس کا قبضہ لاہور پر ہو گیا۔

وصال
----

پیر مکی نے چھتیس سال تک رشد و ہدایت کا سلسلہ جاری رکھا اور ایک عالم آپ سے فیض یاب ہوا۔ بالآخر 612ھ بمطابق 1215ء میں وفات پائی ان کی وفات شمس الدین التتمش کے دور میں ہوئی ۔

مزار مبارک
----------

آپ کا مزار مبارک بھاٹی گیٹ سے آگے راوی روڈ پر ایک گلی میں واقع ہے۔ جس پر گنبد بنا ہوا ہے۔

حوالہ جات
---------

1. ↑  تذکرہ اولیاء پاکستان جلد اول ،صفحہ 63 تا68،عالم فقری،شبیر برادرز لاہور
ریوتی موہتے ڈیرے بامبے ہائی کورٹ، بھارت میں جج ہیں۔ اس نے بھارت میں فوجداری طریقہ کار اور پولیس کی تحقیقات کے سلسلے میں کئی اہم فیصلے لکھے ہیں، جن میں فوجداری مقدمات کی رپورٹنگ کرنے کے لیے پریس کی آزادی، بار بار ہونے والے جرائم کے لیے سزائے موت اور جھوٹی اور غلط تحقیقات کے لیے پولیس کے اندر جوابدہی سے متعلق مقدمات شامل ہیں۔

حالات زندگی
-----------

ریوتی موہتے ڈیرے کی پیدائش اور تعلیم پونے، مہاراشٹرا میں ہوئی اور انھوں نے سمبیوسس لا کالج سے قانون کی تعلیم حاصل کی۔ اس نے کامن ویلتھ ٹرسٹ اسکالرشپ پر جامعہ کیمبرج سے ایل ایل ایم کی ڈگری حاصل کی۔

عملی زندگی
----------

ریوتی موہتے ڈیرے نے بمبئی ہائی کورٹ میں قانون کی مشق کی اور حکومت مہاراشٹرا کے وکیل کے طور پر بھی خدمات انجام دیں۔ وہ 21 جون 2013ء کو بمبئی ہائی کورٹ کی ایڈیشنل جج مقرر ہوئیں اور 2016ء میں مستقل جج بن گئیں۔   وہ فی الحال بمبئی ہائی کورٹ میں خدمات انجام دے رہی ہیں۔

### قابل ذکر فیصلے

ڈیرے کئی بنچوں کا حصہ رہی ہے اور اس نے آزادانہ طور پر پولیس کے احتساب اور بدعنوانی کے ساتھ ساتھ خواتین کے حقوق اور عوامی بہبود سے متعلق کئی احکامات بھی پاس کیے ہیں۔

2015ء میں، ڈیرے اور ایک اور جج، وی ایم کناڈے نے حکومت مہاراشٹرا کو حراست میں ہونے والی اموات کے خلاف سخت کارروائی کرنے اور ایسی کسی بھی موت کے ذمہ دار پولیس اہلکاروں کی تحقیقات اور معطل کرنے کا حکم دیا۔

2016ء میں، وہ اس بنچ کا حصہ تھیں جس میں کہا گیا تھا کہ خواتین کو حاجی علی درگاہ (بمبئی کی ایک مسجد) کے اندرونی حرم میں جانے کی اجازت دینے پر پابندی غیر آئینی ہے اور اس نے مسجد کے انتظامی ٹرسٹ کو ہدایت کی کہ وہ خواتین کو داخل ہونے اور عبادت کرنے کی اجازت دیں۔ 

ڈیرے اور وی ایم کناڈے نے 2016ء میں ایک الگ کیس میں بھی سفارش کی تھی کہ کارپوریشنوں کو چاہیے کہ وہ اپنی لازمی کارپوریٹ سماجی ذمہ داریوں کو غریب افراد کے ہسپتال کے بلوں کی ادائیگی میں مدد کے لیے استعمال کریں۔ 

2017ء میں، ڈیرے اور ایک اور جج، مردولا بھٹکر نے، مہاراشٹرا کی جیلوں میں ان بچوں کے حالات کی عدالتی تحقیقات کی قیادت کی جو اپنی ماؤں کے ساتھ نظر بند تھے۔

حوالہ جات
---------

1. 1 2  Meghnad Bose (2018-03-02)۔ "The Record of Justice Dere, Judge Reassigned From Sohrabuddin Case"۔ TheQuint (بزبان انگریزی)۔ اخذ شدہ بتاریخ 02 اکتوبر 2020
2. 1 2  "Revati Mohite Dere"۔ High Court of Judicature at Bombay
3. ↑  Abhiram Ghadyalpatil (2016-08-26)۔ "Haji Ali case: Bombay HC lifts ban on women's entry into inner sanctum"۔ mint (بزبان انگریزی)۔ اخذ شدہ بتاریخ 02 اکتوبر 2020
4. ↑  "Corporate companies can allot 2% of profits for hospital bills of needy: High Court"۔ DNA India (بزبان انگریزی)۔ 2016-01-14۔ اخذ شدہ بتاریخ 02 اکتوبر 2020
5. ↑  "Decide on facilities for kids staying with women inmates: Bombay HC tells Maharashtra government"۔ Mumbai Mirror (بزبان انگریزی)۔ PTI۔ 24 Sep 2017۔ اخذ شدہ بتاریخ 02 اکتوبر 2020
جبل رحمت، عرفات
*مقام عرفہ* یا *عرفات*، مکہ مکرمہ کے جنوب مشرق میں جبل رحمت کے دامن میں واقع ہے۔ جہاں وقوف عرفات جیسا حج کا بنیادی رکن ادا کیا جاتا ہے۔ یہ میدان مکے سے تقریباً 20 کلومیٹر کے فاصلے پر ہے۔

عرفات سال کے 354 دن غیر آباد رہتا ہے اور صرف ایک دن کے 8 سے 10 گھنٹوں کے لیے (9 ذی الحج) ایک عظیم الشان شہر بنتا ہے۔ یہ 9 ذی الحج کی صبح آباد ہوتا ہے حاجى يهاں دو نمازيں ادا کرتے ہیں اور غروب آفتاب کے ساتھ ہی اس کی تمام آبادی رخصت ہو جاتی ہے اور حجاج ایک رات کے لیے مزدلفہ میں قیام کرتے ہیں۔
دور جاہلیت میں قریش نے حرم سے متعلق دیگر بدعات کے علاوہ مناسک حج سے وقوف عرفات کو بھی خارج کر دیا تھا۔ قبل از اسلام دیگر لوگ تو عرفات تک جاتے تھے لیکن قریش مزدلفہ سے آگے نہ بڑھتے تھے اور کہتے تھے کہ ہم اہل حرم ہیں اس لیے حرم کی حدود سے باہر نہیں نکلیں گے لیکن نبی صلی اللہ علیہ و آلہ وسلم حجۃ الوداع کے موقع پر ارشاد خداوندی کے تحت عام لوگوں کے ساتھ خود بھی عرفات تک گئے۔

حوالہ جات
---------

1. ↑  *سفرنامہ ارض القرآن*، سید ابو الاعلٰی مودودی صفحہ 121

| * د
* ب
* ت
منتخب مضمون حج |
| --- |
| ہر سال، 8 ذو الحجہ سے 12 ذو الحجہ تک |
| تیاری | 

|  |  |
| --- | --- |
| احرام | 
* احرام

 |
| میقات | 
* مسجد ذی الحلیفہ
* جحفہ
* قرن المنازل
* یلملم
* ذات عرق
* میقات اہل مکہ
* وادی محرم
* تنعیم
* جعرانہ

 |

 | ایک تصویر جس میں حج کے مناسک اور مراحل کو بیان کیا گیا ہے۔ |
| ترتیب | 
* طواف
* زمزم
* صفا و مروہ
* منیٰ
* جبل عرفہ
* مزدلفہ
* عید الاضحیٰ
* جمرہ عقبہ
* طواف افاضہ
* طواف وداع

 |
| مساجد | 
* مسجد الحرام
* مسجد نمرہ
* مسجد مشعر الحرام
* مسجد خیف

 |
| متعلقہ مضامین | 
* المشاعر المقدسہ میٹرو لائن
* حرمین تیز رفتار ریلوے
* ایام تشریق
* جمرہ عقبہ کبری
* جمرات پل
* تلبیہ

 |
عہدِ اکبری میں چتوڑ کی ایک راجپوت خاتون کی رسم جوہر یعنی (خود سوزی) کی ایک تصویر۔ (1595ء)
**تعزیرات ہند کی دفعہ 309** اقدام خودکشی یا خودکشی کے اقدام کے نتائج میں ناکامی ہونے سے متعلق ہے، علاوہ ازیں اِس دَفعہ سے خودکشی کی ناکام کوشش ثابت ہونے پر سزا بھی ہو سکتی ہے۔

متن
---

تعزیرات ہند 1860ء کی دفعہ 309 یوں ہے:

"اگر کوئی شخص اقدام خودکشی کی کوشش کرے تو اُسے معمولی طور پر قید کی سزا دی جا سکتی ہے جس میں اِضافہ کرکے اُسے ایک سال تک بڑھایا جا سکتا ہے۔علاوہ ازیں جرمانہ بھی عائد کیا جا سکتا ہے۔  "

تفصیل
-----

اِس دفعہ کے تحت اقدام خودکشی اور ہر وہ عمل شامل ہوجاتا ہے جس سے خودکشی کے عمل کو تقویت ملے۔ ہر ایسا عمل اِس دفعہ کے تحت قابل سزا ہے۔ اِس کے تحت سزا اور جرمانہ دونوں بیک وقت بھی ہو سکتے ہیں۔ سزا معمولی سے لے کر ایک سال تک اور جرمانہ جج کی مرضی پر منحصر ہے۔

معاملۂ تنسیخ
------------

بھارت کا قانونی کمیشن مدتِ مدید سے اِس دفعہ کی تنسیخ کا دعویٰ کرتا رہا ہے۔بھارتی حکومت نے دسمبر 2014ء میں اِس دفعہ کو منسوخ کرنے کا اعلان کیا تاکہ یہ جرائم کے زمرے سے ہٹ جائے۔ بھارت کے زیادہ تر صوبوں نے اِس کی تنسیخ کی حمایت کی لیکن بعض صوبوں کی جانب سے خدشات پیش کیے گئے کہ اِس دفعہ کی تنسیخ سے ایجنسیاں اُن لوگوں کے سامنے مجبور ہوجائیں گی جو مذہبی طور پر مرن برت رکھتے ہیں یا خود سوزی پر آمادہ ہوجاتے ہیں حالانکہ یہ اقدام خودکشی کے زمرے میں آتے ہیں۔فروری 2015ء میں راجستھان ہائی کورٹ نے ایک مقدمہ میں فیصلے سناتے ہوئے تعزیرات ہند کی دفعات 306 اور 309 کے تحت جین مت کے پیروکاروں کے لیے سنتھرا کی رسم پرسزا عائد کردی جو اقدام خودکشی کے زمرہ میں آتی ہے۔ جین مت کی اِس رسم میں اُس کے پیروکار بخوشی موت کو گلے لگا لیتے ہیں۔

مزید دیکھیے
-----------

* تعزیرات ہند
* تعزیرات ہند کی دفعات
* فہرست دفعات تعزیرات ہند
* موت راحت

حوالہ جات
---------

1. ↑  تعزیرات ہند 1860ء: صفحہ 276، دفعہ 309۔ مطبوعہ کلکتہ، 1863ء۔
2. ↑

| * د
* ب
* ت
تعزیرات ہند |
| --- |
| ابواب | 
* پہلا باب
* دوسرا باب
* تیسرا باب
* چوتھا باب
* پانچواں باب
* باب پانچ (الف)
* چھٹا باب
* ساتواں باب
* آٹھواں باب
* نواں باب
* Chapter IXA
* Chapter X
* Chapter XI
* Chapter XII
* Chapter XIII
* Chapter XIV
* Chapter XV
* Chapter XVI
* Chapter XVII
* Chapter XVIII
* Chapter XIX
* Chapter XX
* Chapter XXA
* Chapter XXI
* Chapter XXII
* Chapter XXIII
* Full list

 |
| دارالحکومت سے متعلقہ جرائم کی دفعات | 
* 120 ب)
* 121)
* 122
* 194
* 302, 303
* 305
* 364 الف
* 364 الف
* 376 الف

 |
| دیگر دفعات | 
* 1
* 2
* 3
* 4
* 5
* 20
* 299 (مجرمانہ قتل)
* 304
* 320
* 326 (الف)
* 326 ب
* 420

 |
| اختلافی دفعات | 
* 124 الف
* 294
* 309 (ناکام خودکشی کی کوشش)
* 377 (unnatural offences)

 |
بابا **یوسف شاہ تاجی**:علما عصر اور بے مثال صوفی ہیں

نام ونسب
--------

نام عبد الکریم۔ المعروف۔ بابایوسف شاہ تاجی۔ والد کا اسمِ گرامی: سید لعل محمد۔ آپ جے پور کے ایک غریب گھرانے کے چشم و چراغ تھے۔

مقامِ ولادت
-----------

آپ کی ولادت باسعادت جے پور(ریاست راجستھان) میں ہوئی۔

تحصیلِ علم
----------

ابتدائی تعلیم اپنے محلہ کے مکتب میں ہوئی۔ وہیں اردو،فارسی،عربی کی چند کتب پڑھیں تھیں کہ معاشی تنگی نے مجبور کر دیا اور بچپن میں گھر کے اخراجات پورا کرنے کے لیے ملازمت اختیارکی۔ جب گھر کے حالا ت کچھ اچھے ہو ئے توجے پور سے بر یلی پہنچے تو شاہ امام احمد رضا خان کے مد رسہ میں داخلہ مل گیا، بچے کو ہو نہار دیکھ کر نے خصوصی تو جہ فر مائی،جب مد رسہ سے نکلے تو ایک عظیم عالمِ دین اور مبلغ اسلام تھے۔

بیعت و خلافت
------------

سید عبد الحکیم لکھنوی جو شریعت و طریقت میں یگانہ روز گار تھے نے آپ کوتعلیم و تربیت کے مخصوص مراحل طے کرائے اور ایک مدت تک اپنا قرب خاص عطا کیا ،نیز سلاسل قادریہ ،سہروردیہ میں خلافت و اجازت مرحمت فرمائی،نیز یہ بھی فر مایا کہ اب تمھاری اگلی منزل بابا تاج الدین ناگپوری کے پاس ہے،آپ بابا تاج الدین ناگپوری خدمت میں حاضر ہوئے،انھوں آپ کو اجازت و خلافت کے ساتھ ساتھ اپنا جانشین بھی منتخب کیا۔

وفات
----

یکم ذو الحجہ/1366ھ، بمطابق اکتوبر/1947ء کو کراچی میں آپ وصال ہوا۔ آپ کامرقد "میوہ شاہ قبرستان"کراچی میں ہے۔

حوالہ جات
---------

1. ↑  تذکرہ اولیائے سندھ
**بھولنا** (انگریزی: Forgetting) یا **فراموش کرنا** کسی شخص کی مختصر میعادی یا لمبی میعادی یاد داشت میں ماخوذ کی گئی معلومات کا غائب ہونا یا اس میں تبدیلی کا رو نما ہونا ہے۔ یہ ایک یکایک یا رفتہ رفتہ ہونے والا امر ہے جس میں پرانی یادوں کو حافظے کی مدد سے بیان نہیں کیا جا سکتا۔ یاد رکھنے، سیکھنے اور نئی معلومات کو ذہن نشین کرنے کے مسائل ان عام شکایتوں میں شامل ہیں جو بڑی عمر کے بالغ حضرات اکثر محسوس کرتے ہیں۔ مطالعات سے پتہ چلتا ہے کہ معلومات کا یاد رکھنا بار بار ان کے پڑھنے یا اس کے تعلق سے سوچتے رہنے سے آسان ہو جاتا ہے۔ یہ بہتری اس وجہ سے رو نما ہوتی ہے کیوں کہ تکرار سے معلومات لمبی میعادی یاد داشت کا حصہ بن سکتی ہیں – ریاضت معاملات میں بہ درجۂ کمال پہنچاتی ہے۔

بھولنے کی بیماری
----------------

الزائمرز(alzheimer’s) ایک لاعلاج دماغی مرض ہے‘ تاہم اس کی ابتدائی شکل ڈیمنشیا (dementia) کی اگر بروقت تشخیص ہوجائے اور علاج شروع کر دیا جائے تو بیماری کے بڑھنے کی رفتار کو کافی حد تک سست کیا جا سکتا ہے۔ ڈیمنشیا( عرف عام میں بھولنے کی بیماری) دنیا بھر میں تیزی سے پھیلتا ہوا مرض ہے جس کے مریضوں کی تعداد تقریباً پانچ کروڑ ہے۔اگرچہ دنیا کے کئی حصوں میں اس مرض پر مصدقہ اعداد و شمار دستیاب نہیں، تاہم ذہنی صحت سے متعلق ماہرین کا اندازہ ہے کہ کئی خطوں میں اس کے شکار مریضوں کی تعداد لاکھوں کروڑوں سے زائد ہے۔یہ مرض موروثی بھی ہو سکتا ہے اور انسان کا طرز زندگی بھی اسے بڑھانے میں کردار ادا کرسکتا ہے۔

مزید دیکھیے
-----------

* یاد داشت

حوالہ جات
---------

1. ↑  Maddox, G. B.، Balota, D. A.، Coane, J. H.، Duchek, J. M. (2011)۔ "The role of forgetting rate in producing a benefit of expanded over equal spaced retrieval in young and older adults"۔ Psychology and Aging۔ **26** (3): 661–670۔ PMC 3168729Freely accessible۔ PMID 21463056۔ doi:10.1037/a0022942  الوسيط `|name-list-style=` تم تجاهله (معاونت)
2. ↑  Wayne, W.، McCann, D. (2007)۔ Psychology: Themes & Variety 2nd Canadian ed۔ Nelson Education Ltd: Thompson Wadsworth Publisher۔ ISBN 978-0-17-647273-3  الوسيط `|name-list-style=` تم تجاهله (معاونت)
3. ↑  بھولنے کی بیماری کو مت بھولیں
*الزبتھ جین سمتھ'* (پیدائش: 27 فروری 1960ء) ایک سکاٹش سیاست دان ہے جو 2007 سے مڈ اسکاٹ لینڈ اور فائیف کے لیے سکاٹش پارلیمنٹ کی رکن رہی ہے۔ سکاٹش کنزرویٹو پارٹی کی رکن، وہ 2021ء سے شیڈو کیبنٹ سیکرٹری برائے خزانہ اور معیشت کے طور پر خدمات انجام دے رہی ہیں۔

### کھیلوں کا سفر

اسمتھ ایڈنبرا میں پیدا ہوئی تھی اور سیاست اور معاشیات کا مطالعہ کرنے اور تعلیم میں ڈپلومہ حاصل کرنے کے لیے ایڈنبرا یونیورسٹی جانے سے پہلے اس نے جارج واٹسن کالج میں تعلیم حاصل کی تھی۔ گریجویشن کرنے کے بعد، وہ جارج واٹسن کالج میں عملے کے ایک رکن کے طور پر واپس آگئی، جہاں اس نے معاشیات اور جدید علوم پڑھائے۔ اسمتھ نے 1997ء میں سر میلکم رفکنڈ کے مشیر کے طور پر کام کرنے کے لیے تدریس کا پیشہ چھوڑ دیا۔ 2001ء اور 2003 کے درمیان، اس نے سکاٹش کنزرویٹو کے مرکزی دفتر میں چیئرمین کے دفتر کی سربراہ کے طور پر کام کیا۔ایک شوقین کھلاڑی، اسمتھ نے کئی سالوں تک کلب کرکٹ کھیلی، لیکن انھیں 2000ء تک اعلیٰ سطح پر کھیلنے کا موقع نہیں دیا گیا، جب 1979ء کے بعد پہلی بار سکاٹش قومی ٹیم کو دوبارہ اکٹھا کیا گیا تھا۔ قومی ٹیم کے لیے اس کا پہلا میچ انگلش کاؤنٹی ٹیم کمبریا کے خلاف ہوا، لیکن اس نے نہ تو بلے بازی کی اور نہ ہی بولنگ کی کیونکہ اس کی ٹیم دس وکٹوں سے جیت گئی۔

حوالہ جات
---------

1. ↑
بہا فرید زوزانی نیشاپوری ، زوزان کا رہنے والا ایک مجوسی کذاب تھا جس نے دعوی نبوت کیا تھا۔ ابومسلم خراسانی جو خلافت آل عباس کا بانی تھا کے دور حکومت میں ضلع نیشا پور کے قریب سیرواند نام کے ایک قصبہ میں ظاہر ہوااور دعوی نبوت و حامل وحی ہونے کا کر دیا۔

باریک قمیض سے اعجاز نمائی کا کام
--------------------------------

بہا فرید اوائل عمر میں زوزان سے چین کی طرف گیا تھا اور وہاں سات سال تک قیام کیا۔مراجعت کے وقت دوسرے چینی تحائف کے علاوہ سبز رنگ کی ایک نهایت با یک قمیض بھی ساتھ لایا۔بہا فرید نے اس قمیض سے معجزہ کا کام لینا چاہا۔ چین سے واپس آکر رات کے وقت وطن پہنچا کسی سے ملاقات کیے بغیر رات کی تاریکی میں سیدهابت خانہ کا رخ کیا اور مندر پر چڑھ کر بیٹھا رہا۔ جب صبح کے وقت پجاریوں کی آمدورفت شروع ہوئی تو آہستہ آہستہ لوگوں کے سامنے نیچے اترنا شروع کیا۔ لوگ یہ دیکھ کر حیرت زدہ ہوئے کہ سات سال تک غائب رہنے کے بعد اب یہ بلندی کی طرف سے کس طرح آرہا ہے ؟ لوگوں کو متعجب دیکھ کر کہنے لگا حیرت کی کوئی بات نہیں۔ حقیقت یہ ہے کہ خداوند عالم نے مجھے آسمان پر بلایا تھا میں سات سال تک آسمانوں کی سیروسیاحت میں مصروف رہا وہاں مجھے جنت اور دوزخ کی سیر کروائی گئی۔ آخر رب کردگار نے مجھے شرف نبوت سے سرفراز فرما اور یہ قمیض پہنا کر زمین پر اترنے کا علم دیا چنانچہ میں ابھی ابھی آسمان سے نازل ہو رہا ہوں۔ اس وقت مندر کے پاس ہی ایک کسان ہل چلا رہا تھا اس نے کہا کہ میں نے خود اسے آسمان سے نازل ہوتے دیکھا ہے۔ پجاریوں نے بھی اس کے اترنے کی شہادت دی۔ بہافرید کہنے لگا کہ خلعت جو مجھے ان سے عنایت ہوا زیب تن ہے۔ غور سے دیکھو کہ کہیں دنیا میں بھی ایسا باریک اور نفیس کپڑاتیار ہو سکتا ہے ؟ لوگ اس قمیض کو دیکھ دیکھ کر محو حیرت تھے غرض آسمانی نزول اور عالم بالا کے معجزہ خلعت پر یقین کر کے ہزارہا مجوس اس کے پیروکار ہو گئے۔

بہا فرید کا انجام
-----------------

جب ابو مسلم خراسانی نیشا پور کیا تو مسلمانوں اور مجوسیوں کا ایک وفد اس کے پاس پہنچا اور شکایت کی بہا فرید نے دین اسلام اور کیشن مجوس میں فساد در خنہ اندازیاں کر رکھی ہیں۔ ابو مسلم نے عبد اللہ بن شعبہ کو اس کے حاضر کرنے کا حکم دیا جب بہا فرید کو معلوم ہو گیا کہ اس کی گرفتاری کا حکم ہوا ہے۔ فورا نیشا پور ے بھاگ نکلا۔ عبد اللہ بن شعبہ نے تعاقب کر کے جبل بادغیس کے مقام پر اسے جالیا اور گرفتار کر کے ابو مسلم کے سامنے لا حاضر کیا۔ ابو مسلم نے دیکھتے ہی خنجر خاراشگاف کاوار کیا اور ملعون کا سرقلم کر کے اس کی نبوت کا خاتمہ کر دیا۔

ماخذ
----

جھوٹے نبی، ص 150-151، مکتبہ سراجیہ، گلبرگ، لاہور